b'\n_START_ARTICLE_\nRomanian Kitsch Museum\n_START_SECTION_\nDescriere\n_START_PARAGRAPH_\nMuzeul s-a deschis \xc3\xaen data de 5 mai 2017. Acesta cuprinde aproximativ 200 de exponate \xc8\x99i poate fi vizitat \xc3\xaen Strada Covaci nr. 6 din Centrul Vechi al Bucure\xc8\x99tiului. _NEWLINE_Obiectele expuse sunt \xc3\xaemp\xc4\x83r\xc8\x9bite \xc3\xaen 7 categorii: Dracula, religie, comunism, design interior, gypsy, modern \xc8\x99i make your own kitsch. Printre obiecte sunt incluse pe\xc8\x99tele de cristal pus pe mileu, bibelouri din perioada comunist\xc4\x83 sau carpete cu R\xc4\x83pirea din Serai._NEWLINE_Exponatele provin din colec\xc8\x9bia personal\xc4\x83 a proprietarului adunate de-a lungul unor ani buni._NEWLINE_\xc3\x8en august 2017, Romanian Kitsch Museum era considerat al doilea cel mai interesant muzeu \xc8\x99i al cincilea obiectiv turistic din Bucure\xc8\x99ti, conform TripAdvisor.\n_START_SECTION_\nExpozi\xc8\x9bia permanent\xc4\x83\n_START_PARAGRAPH_\nLa etaj muzeul g\xc4\x83zduie\xc8\x99te \xc8\x99i o expozi\xc8\x9bie permanent\xc4\x83 destinat\xc4\x83 arti\xc8\x99tilor rom\xc3\xa2ni care doresc s\xc4\x83 \xc3\xae\xc8\x99i expun\xc4\x83 lucr\xc4\x83rile. Momentan sunt expuse lucr\xc4\x83rile arti\xc8\x99tilor Silvana C\xc4\x83t\xc4\x83linescu \xc8\x99i Eugen Al Pann.\n_START_SECTION_\nCazul leului furat\n_START_PARAGRAPH_\n\xc3\x8en diminea\xc8\x9ba zilei de 16 iulie 2017 trei tineri \xc3\xaentr-o stare avansat\xc4\x83 de ebrietate au sustras unul dintre cei doi lei aurii de la intrarea \xc3\xaen muzeu. Ca r\xc4\x83spuns la acest eveniment echipa muzeului a publicat un articol pe site \xc3\xaen care a lansat un concurs, cine aduce leul \xc3\xaenapoi prime\xc8\x99te cadou o carpet\xc4\x83 cu R\xc4\x83pirea din Serai._NEWLINE_Dup\xc4\x83 ce evenimentul a f\xc4\x83cut v\xc3\xa2lv\xc4\x83 \xc3\xaen media \xc8\x99i a adus noi vizitatori muzeului leul s-a \xc3\xaentors \xc8\x99i urmeaz\xc4\x83 s\xc4\x83 fie pus al\xc4\x83turi de fratele s\xc4\x83u \xc3\xaenapoi.\n_START_SECTION_\nRomanian Kitsch Awards\n_START_PARAGRAPH_\n\xc3\x8en perioada 15 iulie - 31 iulie 2017 s-a organizat Romanian Kitsch Awards. Acest concurs a avut ca scop "identificarea celor mai relevante kitschuri din cultura rom\xc3\xa2neasc\xc4\x83." _NEWLINE_Categoriile propuse de comisia concursului au fost Kitsch istoric \xc8\x99i legendar, Arhitectur\xc4\x83 \xc8\x99i monumente, Art\xc4\x83 decorativ\xc4\x83 \xc8\x99i design interior, Cultur\xc4\x83 \xc8\x99i fashion, Media \xc8\x99i digital. _NEWLINE_Rezultatele finale pot fi g\xc4\x83site aici.'